Storfjordsambandet

Storfjordsambandet FV60, er et foreslått veiprosjekt med mål om ferjefri veg mellom Ålesund og Sykkylven/Stranda. Selve kryssingen av Storfjorden er beregnet å koste noen milliarder kroner. Forslaget innebærer kryssing av Storfjorden med en 2,5 km kilometer lang bru fra Glomset i Ålesund kommune til Sandvika i Sykkylven. Fjorden er 500 meter dyp her. Hvis tårnene kan stå på maksimalt 100 meters dyp, må det bli en hengebru med minst 2200 meter spenn. Alternativt kan det bli en flytebru som ligner Nordhordlandsbrua. Prosjektet er omtalt i Nasjonal transportplan. En eventuell utbygging vil erstatte dagens ferjesamband Sykkylven-Magerholm og dette ventes å redusere den gjennomsnittlige reisetiden med 15 minutter. Dersom resten av strekningen oppgraderes i tillegg vil kjøretiden mellom Ålesund og Grodås blir redusert med rundt en halv time. Ferjene Sykkylven–Magerholm fraktet i 2016 i gjennomsnitt 3300 kjøretøy i døgnet og er det femte mest trafikkerte sambandet i Norge.

Oppgradering av hele strekningen Ålesund-Grodås vil gi en samfunnsøkonomisk gevinst på opp mot 10 milliarder kroner.

Ideen er å finne ei bruløsning som kan realiseres.

Referanser

Se også
Ferjefri E39

Eksterne lenker
https://storfjordsambandet.no/

Fylkesvei 60
Planlagte veiprosjekt på Vestlandet